Page:Beowulf (Wyatt).djvu/123

Rh

gomen glēo-bēames,ne gōd hafoc geond sæl swingeð,ne se swifta mearh burh-stede bēateð.Bealo-cwealm hafað fela feorh-cynnaforð onsended.” Swā gīomor-mōdgiohðo mǣnde ān æfter eallum,unblīðe hwē[op] dæges ond nihtes,oð ðæt dēaðes wylm hrān æt heortan.Hord-wynne fond eald ūht-sceaðaopene standan, sē ðe byrnendebiorgas sēceð, nacod nīð-draca,nihtes flēogeð fȳre befangen;hyne fold-būend &#x2A;[swīðe ondrǣ]da[ð]. Hē gesēcean sceall [ho]r[d on] hrūsan,þǣr hē hǣðen gold warað wintrum frōd;ne byð him wihte ðȳ sēl. Swā se ðēod-sceaðaþrēo hund wintra hēold on hrūsan hord-ærna sum ēacen-cræftig,oð ðæt hyne ān ābealh mon on mōde;man-dryhtne bær fǣted wǣge,frioðo-wǣre bæd hlāford sīnne.Ða wæs hord rāsod, onboren bēaga hord; bēne getīðad fēa-sceaftum men.Frēa scēawode fīra fyrn-geweorcforman sīðe.

7–2